Գյումրիի բնակչուհի Հ. Մուրադյանին Թուրքայի Տրապիզոն քաղաքում սեռական թրաֆիքինգի ենթարկելու մեղադրանքով Շիրակի մարզի առաջին ատյանի դատարանում ընթացող դատական առաջին նիստը հետաձգվել էր տուժողի բացակայության պատճառով: Հ. Մ-ի մայրը, ով գործով ներգրավված էր որպես վկա, հայտնել էր, թե աղջիկը Օրենբուրգում է, մեկնել է այս տարվա մարտի 15-ին` աշխատելու նպատակով եւ կվերադառնա միայն նոյեմբեր ամսին: Երկրորդ դատական նիստը նախագահող դատավոր Է. Մանուկյանը որոշեց չհետաձգել: Հաշվի առնելով դատավարական կողմերի կարծիքը` դատարանը որոշեց լսել նախ դատակոչված վկաներին, այնուհետեւ ամբաստանյալներին եւ վերջում` տուժողի ցուցմունքները: